EkBass/fiwiki-20250220-pages-articles huggingface dataset:
Alessandro Bastoni

Alessandro Bastoni (s. 13. huhtikuuta 1999 Casalmaggiore) on italialainen jalkapalloilija, pelipaikaltaan keskuspuolustaja. Hän on pituudeltaan 190-senttimetrinen. Hän edustaa Serie A:ssa pelaavaa Interiä. Hän on pelannut Italian A-maajoukkueessa vuodesta 2020. Bastoni pelasi Atalantan junioreissa ja nousi edustusjoukkueeseen kaudella 2016–2017, jolloin hän pelasi yhden ottelun Italian cupissa ja kolme ottelua Serie A:ssa. Elokuussa 2017 Inter osti Bastonin mutta hän pelasi vielä seuraavalla kaudella lainasopimuksella Atalantassa yhden cup-ottelun ja neljä liigaottelua. Kauden 2018–2019 Bastoni oli lainalla Parmassa ja pelasi 24 Serie A -ottelua sekä teki maalin toukokuussa Sampdoriaa vastaan. Kaudella 2019–2020 hän pelasi Interissä 25 Serie A -ottelua, joista 21 ottelua avauskokoonpanossa, ja teki maalin tammikuussa Lecceä ja kesäkuussa Parmaa vastaan. Eurooppa-liigassa hän pelasi viisi ottelua. Kaudella 2020–2021 Inter voitti Italian-mestaruuden ja Bastoni pelasi 33 Serie A -ottelua, jotka kaikki avauskokoonpanossa. Mestarien liigassa hän pelasi joukkueensa kaikki kuusi ottelua, joista viisi avauskokoonpanossa. Toukokuussa 2021 hän solmi Interin kanssa kolmen vuoden jatkosopimuksen. Bastoni pelasi kaudella 2021–2022 Interissä 31 Serie A:n ottelua ja teki maalin tammikuussa Laziota vasaan. Mestarien liigassa hän pelasi kahdeksan ja Interin voittamassa Italian cupissa neljä ottelua. Kaudella 2022–2023 hän oli 12 Mestarien liigan ottelussa avauskokoonpanossa, mukaan lukien tappiollinen finaali. Serie A:ssa hän pelasi 29 ottelua, joista 26 avauskokoonpanossa. Hän pelasi jälleen neljä ottelua Interin voittaessa Italian cupin. Kaudella 2023–2024 Inter voitti Serie A:n mestaruuden, ja Bastoni pelasi 28 liigaottelua, jotka kaikki avauskokoonpanossa, ja teki maalin helmikuussa vierasottelussa AS Romaa vastaan. Mestarien liigassa hän pelasi seitsemän ottelua. Bastoni on pelannut Italian eri nuorisomaajoukkueissa noin 60 ottelua. Hän edusti Italiaa alle 17-vuotiaiden EM-kilpailuissa 2016 ja alle 21-vuotiaiden EM-kilpailuissa 2019. Italian A-maajoukkueessa hän pelasi ensimmäisen kerran marraskuussa 2020 ystävyysottelussa Viroa vastaan ja jatkoi viikon sisällä Kansojen liigan otteluissa Puolaa sekä Bosnia ja Hertsegovinaa vastaan. Vuoden 2024 loppuun mennessä hän on pelannut 33 A-maaottelua, joista 28 ottelua avauskokoonpanossa. Ensimmäisen maaottelumaalinsa hän teki Kansojen liigan ottelussa Saksaa vastaan kesäkuussa 2022. Hän kuului Euroopan-mestaruuden kesällä 2021 voittaneeseen joukkueeseen. EM-lopputurnauksessa hän pelasi vain viimeisen alkulohko-ottelun Walesia vastaan ja oli tuolloin kentällä täydet minuutit. EM-kilpailuissa 2024 hän pelasi täyden ajan Italian kaikissa neljässä ottelussa ja teki ensimmäisessä alkulohko-ottelussa Albaniaa vastaan A-maajoukkueuransa toisen maalin. == Lähteet == Luokka:Italialaiset jalkapalloilijat Luokka:Vuonna 1999 syntyneet Luokka:Elävät henkilöt
Sedney

Sedney on muun muassa seuraavien henkilöiden sukunimi: * Jules Sedney (1922–2020), surinamelainen poliitikko ja maansa pääministeri 1969–1973 * Naomi Sedney (s. 1994), alankomaalainen pikajuoksija * Zoë Sedney (s. 2001), alankomaalainen pikajuoksija
Cesare Romiti

Cesare Romiti (24. kesäkuuta 1923 – 18. elokuuta 2020) oli italialainen taloustieteilijä ja liikemies. == Henkilökohtainen elämä == Romiti oli naimisissa Luigia Gastaldin kanssa kunnes hänen vaimonsa kuoli vuonna 2001. He saivat kaksi poikaa, Maurizion (s. 1949) ja Piergiorgion (s. 1951). == Kuolema == Romiti kuoli kotonaan Milanossa 18. elokuuta 2020. Hän oli kuollessaan 97 vuoden ikäinen. == Lähteet == == Aiheesta muualla == Luokka:Italialaiset taloustieteilijät Luokka:Italialaiset liikemiehet Luokka:Vuonna 1923 syntyneet Luokka:Vuonna 2020 kuolleet
Roberto Gagliardini

pienoiskuva|Roberto Gagliardini toukokuussa 2016. Roberto Gagliardini (s. 7. huhtikuuta 1994 Bergamo) on italialainen jalkapalloilija, pelipaikaltaan keskikenttäpelaaja. Hän on pituudeltaan 188-senttimetrinen. Hän edustaa Serie A:ssa pelaavaa Interiä. Gagliardini pelasi Atalantan junioreissa ja pääsi pelaamaan edustusjoukkueessa ensimmäisen kerran joulukuussa 2013 Italian cupin ottelussa. Seuraavina kausina hän pelasi myös lainalla Serie B:ssä Cesenassa, Speziassa ja Vicenzassa. Tammikuussa 2017 Gagliardini siirtyi lainalle Interiin, joka osti hänet omakseen kesällä 2017. Hän on kauden 2019–2020 loppuun mennessä pelannut Interissä 91 Serie A -ottelua ja tehnyt niissä 11 maalia. Kaudella 2019–2020 hän on pelannut Mestarien liigassa neljä ja Eurooppa-liigassa kolme ottelua. Gagliardini pelasi Italian alle 20- ja alle 21--vuotiaiden maajoukkueissa. Italian A-maajoukkueessa hän on pelannut kuusi ottelua vuosina 2017–2018. == Lähteet == Luokka:Italialaiset jalkapalloilijat Luokka:Vuonna 1994 syntyneet Luokka:Elävät henkilöt
Nurmisepät

Nurmisepät (Ctenicera) on seppien heimoon kuuluva kovakuoriaissuku. Suvun lajimäärä vaihtelee eri lähteissä. Suomessa suvun lajeista on tavattu kaksi. == Lajeja == * Ctenicera aeripennis * Ctenicera angularis * Ctenicera angusticollis * Ctenicera comes * Kupariseppä (Ctenicera cuprea) * Ctenicera cylindriformis * Ctenicera kendalli * Ctenicera mediana * Kampaseppä (Ctenicera pectinicornis) * Ctenicera pruininus * Ctenicera resplendens * Ctenicera sagitticollis * Ctenicera virens National Center for Biotechnology Information (NCBI): Ctenicera == Lähteet == == Aiheesta muualla == * Laji.fi: Nurmisepät (Ctenicera) * Funet: Ctenicera * ITIS: Ctenicera * University of Michigan, Animal Diversity Web (ADW): Ctenicera * Iowa State University, Bug Guide: Genus Ctenicera Luokka:Sepät
Blomgren

Blomgren on muun muassa seuraavien henkilöiden sukunimi: * Eric Blomgren (1893–1971), ruotsalainen pikaluistelija * Gustaf Blomgren (1887–1956), ruotsalainen uimahyppääjä * Martti Rautajärvi, ent. Blomgren (1868–1927), suomalainen opettaja ja koulunjohtaja, maanviljelysneuvos * Perttu Blomgren (s. 2001), suomalainen koripalloilija
Claude Roques

Claude Alexandre Roques (16. syyskuuta 1912 Argenteuil – 19. marraskuuta 2003 Saint-Pierre-d'Irube) oli ranskalainen maahockeypelaaja. Hän kuului Ranskan joukkueeseen Berliinin kesäolympialaisissa 1936. == Lähteet == Luokka:Ranskalaiset maahockeypelaajat Luokka:Vuonna 1912 syntyneet Luokka:Vuonna 2003 kuolleet
Alfredsson

Alfredsson on muun muassa seuraavien henkilöiden sukunimi: * Axel Alfredsson (1902–1966), ruotsalainen jalkapalloilija * Daniel Alfredsson (s. 1972), ruotsalainen jääkiekkoilija * Helen Alfredsson (s. 1965), ruotsalainen golfaaja
Tomasz Tomiak

Tomasz Piotr Tomiak (17. syyskuuta 1967 Nowy Tomyśl – 21. elokuuta 2020 Gdańsk) oli puolalainen soutaja ja olympiamitalisti. Tomiak edusti Puolaa Barcelonan kesäolympialaisten 1992 perämiehellisessä nelosessa saavuttaen pronssia. Hän voitti myös kaksi MM-mitalia ja 18 Puolan mestaruutta. Tomiak kuoli sairastettuaan pitkään 52-vuotiaana 21. elokuuta 2020. Hän oli ollut sairaalassa odottamassa sydämensiirtoleikkausta.https://www.sport.pl/inne/7,64998,26229315,zmarl- tomasz-tomiak-brazowy-medalista-igrzysk-w-barcelonie.htmlOlympediaPuolan olympiakomitea == Lähteet == * * Profiili Puolan olympiakomitea === Viitteet === == Aiheesta muualla == * Luokka:Puolalaiset soutajat Luokka:Puolalaiset olympiamitalistit Luokka:Vuonna 1967 syntyneet Luokka:Vuonna 2020 kuolleet
Vladica Popović

Vladimir ”Vladica” Popović (, 17. maaliskuuta 1935 Zemun, Jugoslavian kuningaskunta – 10. elokuuta 2020) oli jugoslavialainen jalkapalloilija ja jalkapallovalmentaja. Seuratasolla pisimpään Belgradin Punaista tähteä edustanut Popović kuului Jugoslavian jalkapallomaajoukkueen kokoonpanoon vuosien 1958 ja 1962 MM-kilpailuissa. Hän oli maajoukkueen kokoonpanossa myös Melbournen kesäolympialaisissa 1956 joissa ei kuitenkaan pelannut. Punaisessa tähdessä Popović voitti viisi Jugoslavian mestaruutta ja kolme Jugoslavian cup-mestaruutta. Valmentajana hän työskenteli muun muassa Venezuelassa. Popović kuoli 85-vuotiaana 10. elokuuta 2020.national-football- teams.comhttps://www.eltiempo.com/deportes/futbol-internacional/perfil-de- vladimir-popovic-tecnico-yugoeslavio-fallecido-527900 == Lähteet == * Profiili national-football-teams.com * === Viitteet === Luokka:Jugoslavialaiset jalkapalloilijat Luokka:Jugoslavialaiset jalkapallovalmentajat Luokka:Vuonna 1935 syntyneet Luokka:Vuonna 2020 kuolleet
Sebastiano Esposito

Sebastiano Esposito (s. 2. heinäkuuta 2002 Castellammare di Stabia) on italialainen jalkapalloilija, pelipaikaltaan hyökkääjä. Hän edustaa sveitsiläistä Baselia lainalla Serie A:n Interistä. Esposito siirtyi Brescian junioreista Interin junioreihin vuonna 2014. Hän pelasi Interin edustusjoukkueessa ensimmäisen kerran maaliskuussa 2019 Eurooppa-liigan ottelussa saksalaista Eintracht Frankfurtia vastaan. Lokakuussa 2019 hän teki kolmen päivän välein ensiesiintymisensä Mestarien liigassa ja Serie A:ssa. Hän pelasi kauden 2019–2020 aikana seitsemän ottelua Serie A:ssa, kaksi ottelua Italian cupissa, kolme ottelua Mestarien liigassa ja kaksi ottelua Eurooppa- liigassa. Avauskokoonpanossa hän oli kahdessa Serie A -ottelussa. Ensimmäisen maalinsa edustusjoukkueessa hän teki joulukuussa 2019 Serie A -ottelussa Genoaa vastaan. Esposito pelasi kauden 2020–2021 lainalla Serie B:ssä, alkupuoliskon SPAL:ssa ja jälkimmäisen puoliskon Veneziassa. Kauden 2020–2021 hän pelaa lainalla Sveitsin Superliigassa Baselin joukkueessa. Esposito on pelannut Italian eri nuorisomaajoukkueissa yli 30 ottelua. Hän saavutti hopeaa alle 17-vuotiaiden EM-kilpailuissa 2019 ja teki turnauksessa neljä maalia, yhden kussakin kolmesta alkulohko-ottelusta ja yhden välierässä. Sebastiano Espositon isoveli Salvatore Esposito on pelannut jalkapalloa Serie B:ssä ja Italian nuorisomaajoukkueissa. == Lähteet == Luokka:Italialaiset jalkapalloilijat Luokka:Vuonna 2002 syntyneet Luokka:Elävät henkilöt
Jimmy Neutron – neropatti

Jimmy Neutron – neropatti (televisioesityksessä suomeksi myös Roni Neutroni – neropatti, Jimmy Neutron: Boy Genius) on vuonna 2001 ensi-iltansa saanut animaatioelokuva, jonka ohjasi John A. Davis. == Ääninäyttelijät == Alkuperäinen näyttelijä Rooli Debi Derryberry Roni Neutroni Rob Paulsen Kerkko Jeff Garcia Sipe Carolyn Lawrence Elsi Crystal Scales Tilda Frank Welker Orthgot Martin Short Ooblar Megan Cavanagh Ronin äiti Mark DeCarlo Ronin isä == Lähteet == == Aiheesta muualla == * Luokka:Vuoden 2001 yhdysvaltalaiset elokuvat Luokka:Yhdysvaltalaiset toimintakomediat Luokka:Yhdysvaltalaiset animaatioelokuvat
Dositej Obradović

Dositej (Dimitrije) Obradović (1739–1811) oli serbialainen kirjailija. Hän kierteli kieltenopettajana useita vuosia Balkanin niemimaalla, kunnes 1783 kahden romanialaisen nuorukaisen opettajana saapui Saksaan Halleen, jossa hän harjoitti filosofisia opintoja. Hän julkaisi Saksassa muistelmansa (1783) monivaiheisesta elämästään sekä muita kirjoja. Näissä hän ensimmäisenä käytti kansanomaista serbian kieltä eikä sitä slaavilaisen kirkkokielen, venäjän ja serbian sekoitusta, joka serbialaisessa kirjallisuudessa oli siihen asti yksinomaan vallinnut. Obradovićista tuli siten serbian kirjakielen uudistaja. Hänestä tuli 1806 serbialaisen koululaitoksen ylijohtaja Belgradiin.Obradovic, Dositej, Tietosanakirja osa 6, palsta 1417, Tietosanakirja Osakeyhtiö 1913 == Lähteet == ==Aiheesta muualla== Luokka:Serbialaiset kirjailijat Luokka:Serbiankieliset kirjailijat Luokka:Vuonna 1739 syntyneet Luokka:Vuonna 1811 kuolleet
Ensilumi (elokuva)

Ensilumi on vuonna 2020 ensi-iltansa saanut suomalainen draamaelokuva, jonka on ohjannut Hamy Ramezan. Elokuva kertoo suomalaisessa vastaanottokeskuksessa asuvasta perheestä, joka saa hylätyn turvapaikkapäätöksen. Perhe tekee päätöksestä valituksen ja yrittää jatkaa elämäänsä. Ensilumi sai ensi-iltansa 16. lokakuuta 2020. Elokuva sai kuusi Jussi-ehdokkuutta vuoden 2021 gaalassa parhaasta elokuvasta, ohjauksesta, miespääosasta (Hosseini, joka sai palkinnon), käsikirjoituksesta, kuvauksesta ja äänisuunnittelusta. ==Rooleissa== == Vastaanotto == Episodi Niko Ikonen Film-O-Holic.com Juuso Kilpeläinen Helsingin Sanomat Leena Virtanen Hufvudstadsbladet Krister Uggeldahl Kulttuuritoimitus Eija Niskanen Me Naiset Martta Kaukonen Turun Sanomat Päivi Valotie Keskiarvo == Lähteet == ==Aiheesta muualla== * * Luokka:Vuoden 2020 suomalaiset elokuvat Luokka:Suomalaiset draamaelokuvat Luokka:Suomalaiset monikieliset elokuvat Luokka:Elokuvat köyhyydestä
Orkesterin edessä

Orkesterin edessä on Anna-Karin Grönroosin ohjaama suomalainen dokumenttielokuva, jonka ensi-ilta oli vuonna 2020. Elokuvan kertoo kolmen kapellimestariopiskelijan opinnoista Sibelius-akatemiassa == Palkinnot == * Tampereen elokuvajuhlat (2020): pääpalkinto yli 30-minuuttisten dokumenttielokuvien sarjassa. == Lähteet == == Aiheesta muualla == * Luokka:Suomalaiset dokumenttielokuvat Luokka:Vuoden 2020 dokumenttielokuvat
Yksi kamari – kaksi sukupuolta

Yksi kamari – kaksi sukupuolta on vuonna 1997 julkaistu Suomen ensimmäisistä naiskansanedustajista kertova kirja. Kirjan julkaisi Eduskunnan kirjasto. Kirja tarkastelee siirtymistä yksikamariseen eduskuntaan ensimmäisten kansanedustajanaisten kautta. Kirja koostuu kolmesta osasta. Äänioikeuden historiaa esittelevästä osiosta ja henkilöt ovat jaettu mukaan edustivatko he aatteeltaan porvaris- vai työläisnaisia. Kirja uudelleenjulkaistiin verkkokirjana 23.5.2017. == Kirjassa esitellyt henkilöt == ; Osio "Työläisnaiset salin puolella" * Maria Raunio * Ida Aalle-Teljo * Mimmi Kanervo * Sandra Lehtinen * Maria Paaso * Jenny Nuotio * Hilja Pärssinen * Anni Huotari * Miina Sillanpää ; Osio ”Koko maailma katsoo meitä” * Hedvig Gebhard * Aleksandra Gripenberg * Hilda Käkikoski * Liisi Kivioja * Iida Vemmelpuu * Eveliina Ala-Kulju * Hilma Räsänen * Lucina Hagman * Alli Nissinen * Dagmar Neovius == Lähteet == == Aiheesta muualla == * Yksi kamari – kaksi sukupuolta - Suomen eduskunnan ensimmäiset naiset -kirjan verkkoversio Luokka:Kirjat Suomen historiasta Luokka:Suomalaiset elämäkerrat ja muistelmat Luokka:Eduskunta Luokka:Vuoden 1997 kirjat
Spezia Calcio

Spezia Calcio on italialainen, vuonna 1906 perustettu jalkapalloseura La Spezian kaupungista, Ligurian alueelta. Sen kotistadion on 10 336 -paikkainen Stadio Alberto Picco. Sen edustusjoukkue nousi ensimmäisen kerran vuonna 1929 perustettuun Serie A:han vuonna 2020 pelattuaan kaksiosaisessa nousukarsinnassa Frosinonen kanssa tasan 1–1 ja oltuaan tätä parempi Serie B:n runkosarjassa. Joukkueen valmentajana toimi tuolloin ensimmäistä kauttaan Vincenzo Italiano. Kaudella 2023–2024 Spezia pelaa jälleen Serie B:ssä. Ennen nousuaan Serie A:han Spezia pelasi kahdeksan peräkkäistä kautta 2012–2020 Serie B:ssä. Sen sijoitukset sarjassa olivat kolmastoista, kahdeksas, viides, seitsemäs, kahdeksas, kymmenes, kuudes ja kolmas. Marco Sansovini teki 20 maalia liigakaudella 2012–2013 ja Andrea Catellani 19 maalia kaudella 2014–2015. Sarjanousuun päättyneellä kaudella 2019–2020 parhaat maalintekijät olivat kahdeksan maalia tehneet Emmanuel Gyasi ja Antonino Ragusa. Italian cupissa Spezia on yltänyt puolivälieriin kausilla 1936–1937, 1940–1941 ja 2015–2016. Massimiliano Guidetti teki joukkueelle 58 maalia 141 ottelussa kausina 2004–2008. Serie A:ssakin yli sata ottelua pelannut Claudo Terzi on pelannut Speziassa 191 ottelua vuodesta 2015 lähtien. == Lähteet == == Aiheesta muualla == * Seuran kotisivu Luokka:Italialaiset jalkapalloseurat Luokka:La Spezian maakunta
Anerca – elämän hengitys

Anerca – elämän hengitys on vuonna 2020 ensi-iltansa saanut suomalainen dokumenttielokuva, jonka ovat ohjanneet Johannes Lehmuskallio ja Markku Lehmuskallio. Elokuva kertoo arktisen alueen ihmisten elämästä musiikin ja tanssin kautta. == Arvosteluja == Helsingin Sanomat Leena Virtanen Hufvudstadsbladet Krister Uggeldahl == Lähteet == == Aiheesta muualla == * Luokka:Suomalaiset dokumenttielokuvat Luokka:Vuoden 2020 dokumenttielokuvat
Julia Nyberg

Julia Kristina (Juliana Christina) Nyberg, o.s. Svärdström, kirjailijanimi Euphrosyne (1785–1854) oli ruotsalainen kirjailija. Hän julkaisi vuonna 1817 lyyrisiä runoja, joita myöhemmin ilmestyi sekä kalentereissa, lehdissä että eri kokoelmissa. Hän kuului fosforisteihin.Nyberg, Julia Kristina, Tietosanakirja osa 6, palsta 1377, Tietosanakirja Osakeyhtiö 1913Gösta Lundström, Juliana C (Euphrosyne) Nyberg, Svenskt biografiskt lexikon, viitattu 21.8.2020 Per Daniel Amadeus Atterbom julkaisi Nybergin ensimmäiset runot 1817 kalenterissa Poetisk kalender, jossa hän kiitti runoilijaa "hyvin lupaavaksi lahjakkuudeksi". Kirjeessään Nybergille hän toivottaa tämän tervetulleeksi "ruotsalaisen kirjallisuuden temppelinpihalle" ja toisessa kirjeessä antaa luettelon kirjallisuudesta, jota suosittelee luettavaksi. Hänestä tuli Nybergin isähahmo ja neuvonantaja. Atterbom suositteli Nybergiä ottamaan eron onnettomasta avioliitosta, ja puolison ajauduttua konkurssiin avioero toteutui. Saman tien Nyberg avioitui jo aiemmin tuntemansa miehen kanssa, joka kannusti häntä uralla. J. V. Snellman on arvioinut hänen kirjailijanlaatuaan Litteraturbladissa: "Euphrosynellä on perin miehekäs ja ennakkoluuloton tapa ajatella kaikkia elämän asioita, ja sillä hän näyttää jopa jollain tavoin loukkaavan naisellista heikkoutta."Svenska silhouetter, suomennos: Ruotsalaisia silhuetteja, viitattu 22.8.2020 ==Suomennettu teos== * Euphrosyne: Kristóforos: legenda; suom. Juhana Enlund. Helsinki: Otava 1905. Sarja: Otavan helppohintainen kirjasto, n:o 117. == Lähteet == ==Aiheesta muualla== Luokka:Ruotsalaiset kirjailijat Luokka:Vuonna 1785 syntyneet Luokka:Vuonna 1854 kuolleet
Eufrosyne

Eufrosyne (, ’iloinen’ yms.) ja Euphrosyne (lat.) voivat viitata muun muassa seuraaviin: ==Etunimi== * Eufrosyne, naisen etunimi * Eufrosyne, yksi kolmesta kreikkalaisen mytologia khariitista * Euphrosyne, ruotsalaisen kirjailija Julia Nybergin (1785–1854) käyttämä kirjailijanimi ==Muita== * 31 Euphrosyne, asteroidi * sahaiivat (Euphrosyne), asterikasvien suku * Euphrosyne, kreikkalainen metal-yhtye
Exoduksen diskografia

Exodus on yhdysvaltalainen thrash metal -yhtye. Exodusta pidetään yhtenä keskeisimmistä Bay Area thrash metal -tyylilajin kehittäjistä. == Studioalbumit == * Bonded by Blood (1985) * Pleasures of the Flesh (1987) * Fabulous Disaster (1989) * Impact is Imminent (1990) * Force of Habit (1992) * Tempo of the Damned (2004) * Shovel Headed Kill Machine (2005) * The Atrocity Exhibition... Exhibit A (2007) * Let There Be Blood (2008) * Exhibit B: The Human Condition (2010) * Blood In, Blood Out (2014) * Persona Non Grata (2021) == Livealbumit == * Good Friendly Violent Fun (1991) * Another Lesson in Violence (1997) * Live at the DNA 2004 (2005) == Kokoelmat == * Lessons in Violence (1992) * Let There Be Blood (2008) == Singlet == * Objection Overruled (1990) * The Lunatic Parade (1990) * Thorn in My Side (1992) * War Is My Shepherd (2004) * Funeral Hymn (2007) * Riot Act (2008) * Downfall (2010) * Hammer and Life (2011) * The Beatings Will Continue (Until Morale Improves) (2021) * Clickbait (2021) * The Years of Death and Dying (2021) == Videoalbumit == * ’’Shovel Headed Tour Machine: Live At Wacken & Other Assorted Atrocities’’ (2010) == Musiikkivideot == Vuosi Kappale Ohjaaja(t) 1989 "The Toxic Waltz" 1990 "Objection Overruled" Liz Friedlander 1992 "Thorn in My Side" "A Good Day to Die" Robert Caruso 1998 "No Love" 2004 "War is My Shepherd" Maurice Swinkels "Throwing Down" 2005 "Now Thy Death Day Come" Gary Smithson 2007 "Rio Act" Jon Schnepp 2010 "Downfall" 2014 "Blood In, Blood Out" 2021 "The Beatings Will Continue (Until Morale Improves)" BJ McDonnell 2022 "The Fires Of Division" Jim Louvau & Tony Aguilera == Lähteet == Luokka:Diskografiat
Risto Räppääjä ja väärä Vincent

Risto Räppääjä ja väärä Vincent on vuonna 2020 ensi-iltansa saanut suomalainen lastenelokuva, jonka on ohjannut Maria Sid. Elokuva perustuu Sinikka Nopolan ja Tiina Nopolan samannimiseen kirjaan. == Rooleissa == == Arvosteluja == * Episodi: * Film-o-holic.com: * Helsingin Sanomat: * Hufvudstadsbladet: * Turun Sanomat: == Lähteet == Luokka:Risto Räppääjä -elokuvat Luokka:Vuoden 2020 suomalaiset elokuvat
Giovanni Stroppa

Giovanni Stroppa (s. 24. tammikuuta 1968 Mulazzano) on italialainen jalkapalloilija ja jalkapallovalmentaja. Hän oli pelaajaurallaan keskikenttäpelaaja. Hän pelasi Serie A:ssa 243 ottelua, joissa hän teki 24 maalia. Hän edusti Serie A:ssa Milania, Laziota, Foggiaa, Udinesea ja Piacenzaa sekä lisäksi alemmilla sarjatasoilla Monzaa, Bresciaa, Genoaa, Alzanoa, Avellinoa ja Chiaria. Hän pelasi Italian maajoukkueessa neljä maaottelua vuosina 1993–1994. Hän on valmentanut Pescaraa Serie A:ssa vuonna 2012 kesäkuusta marraskuuhun sekä useita muita joukkueita alemmilla sarjatasoilla. Hänen valmennuksessaan Crotone nousi Serie B:stä Serie A:Han keväällä 2020. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1968 syntyneet Luokka:Elävät henkilöt
Puiga järv

Puiga järv (myös Pulga järv) on Virossa Võrumaalla Võrun kunnan Puigan kylässä sijaitseva järvi. == Maantietoa == Järvi on 160 metriä pitkä, 100 metriä leveä, ja sen pinta-ala on 1,7 hehtaaria. Se sijaitsee Haanjan ylängöllä aivan Puigan kylän kaakkoispuolella suolla, jossa Koreli oja virtaa sen läpi. Järveä ympäröivät kosteikko, mutta sen itärantaan tulee kylältä tie. Järven pohjoispäähän on ruoppaamalla tai kaivamalla rakennettu lahti, jossa sijaitsee kaksi saarta. Saarien ja mantereen välillä on kävelysillat ja saaret ovatkin virkistyskäytössä. == Luontoarvoja ja luokittelu == Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (). Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt. Järvi on ilmakuvien perusteellä täynnä vesikasvillisuutta. Näin on erityisesti saarien ympäristössä. == Vesistösuhteita == Puiga järv kuuluu Võhandu jõen valuma-alueeseen, jossa sen lasku-uoma Koreli oja on Vanajõen sivuhaara. Koreli oja virtaa järven läpi, joten se on joen läpivirtausjärvi. Järveen laskee vain pari muuta lyhyttä ojaa. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Võrun kunta Luokka:Võrumaan järvet Luokka:Koreli ojan valuma-alue Luokka:Haanjan ylänkö
Wanda Jewell

Wanda Rae Jewell (s. 19. kesäkuuta 1954 Havre, Montana) on yhdysvaltalainen ampuja ja olympiamitalisti. Hän saavutti pronssia 50 metrin pienoiskiväärin moniasentokilpailussa Los Angelesin kesäolympialaisissa 1984. Jewell kilpaili 50 metrin pienoiskiväärin moniasentokilpailussa myös Soulin kesäolympialaisissa 1988 sijoittuen 13. sijalle. == Lähteet == Luokka:Yhdysvaltalaiset ampujat Luokka:Yhdysvaltalaiset olympiamitalistit Luokka:Vuonna 1954 syntyneet Luokka:Elävät henkilöt
Brzeskon piirikunta

Brzesko on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 93 201\. Kunnat Brzeskon piirikunnassa ovat Borzęcin, Dębno, Gnojnik, Iwkowa ja Szczurowa. Vuoden 2019 lopussa piirikunnan asukkaista 50,4 prosenttia oli naispuolisia ja 49,6 miespuolisia. Alle 18-vuotiaat muodostivat 19,5 prosenttia piirikunnan väestöstä, työikäiset 61,8 prosenttia ja eläkeläiset 18,6 prosenttia väestön keski-iän ollessa tasan 40 vuotta. Vuonna 2019 piirikunnassa syntyi 932 lasta. Brzeskon piirikunnan väkiluvun ennustetaan pienenevän 89 464 asukkaaseen vuoteen 2050 mennessä. == Lähteet == Luokka:Vähä-Puolan piirikunnat
Pappjärv

Pappjärv on Virossa Võrumaalla Võrun kunnan Kosen kauppalassa sijaitseva järvi. == Maantietoa == Järvi on 370 metriä pitkä, 225 metriä leveä, ja sen pinta-ala on 5,2 hehtaaria. Se sijaitsee Kosen taajama-alueella Vatseliinasta ja Haanjasta Võruun tulevien teiden risteyksessä. Järven itäpuolella ulottuu omakotitaloalue rantaan asti. Pohjoispuolella on tehdas ja muutama talo. Eteläpuoli on maanteiden reunustamaa aluetta. Vain järven eteläpuolen rannoilla on jyrkät rinteen. == Luontoarvoja ja luokittelu == Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (). Järvi luokitellaan limnologisesti hypertrofiseksi järveksi, kun veden ravinnepitoisuudet ovat erittäin korkealla (, HY). Silloin on järven biomassa suuri sekä mikrobitason että vesikasvillisuuden osalta. == Vesistösuhteita == Pappjärv kuuluu Võhandu jõen valuma-alueeseen, jossa sen lasku-uoma Koreli oja on Vanajõgen sivuhaara. Järveen ei tule ojia ja sen laskuoja alkaa järven länsipäästä ja se laskee suoraksi kaivettuna ojana Koreli ojaan asuinalueen pohjoispuolella. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Võrun kunta Luokka:Võrumaan järvet Luokka:Koreli ojan valuma-alue
Powiat brzeski

Powiat brzeski on seuraavien kahden Puolan piirikunnan puolankielinen nimi: * Brzeskon piirikunta, Vähä-Puolan voivodikunta * Brzegin piirikunta, Opolen voivodikunta
Krakówin piirikunta

Kraków on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 279 239. Puolan vuoden 2011 väestönlaskennassa Krakówin piirikunnan väestö oli Vähä-Puolan piirikunnista suurin. Kunnat Krakówin piirikunnassa ovat Czernichów, Igołomia-Wawrzeńczyce, Iwanowice, Jerzmanowice-Przeginia, Kocmyrzów-Luborzyca, Krzeszowice, Liszki, Michałowice, Mogilany, Skała, Skawina, Słomniki, Sułoszowa, Świątniki Górne, Wielka Wieś, Zabierzów ja Zielonki. Vuoden 2019 lopussa piirikunnan asukkaista 51,1 prosenttia oli naispuolisia ja 48,9 miespuolisia. Alle 18-vuotiaat muodostivat 19,9 prosenttia piirikunnan väestöstä, työikäiset 60,9 prosenttia ja eläkeläiset 19,2 prosenttia väestön keski-iän ollessa tasan 40 vuotta. Vuonna 2019 piirikunnassa syntyi 932 lasta. Krakówin piirikunnan väkiluku on kasvanut suoraviivaisesti koko 2000-luvun ajan ja sen ennustetaan kasvavan 320 953 asukkaaseen vuoteen 2050 mennessä. == Lähteet == == Aiheesta muualla == Luokka:Vähä-Puolan piirikunnat
Folonin alue

Folonin alue () on Denguélén piirikuntaan kuuluva hallintoalue Norsunluurannikon luoteisosassa. Sen pinta-ala on 7 239 neliökilometriä. Alueen hallinnollinen keskus on Minignan. Asukkaita on 96 400 henkeä (vuonna 2014). Folonin alue rajoittuu idässä Bagouén ja etelässä Kabadougoun alueisiin, lännessä Guineaan ja pohjoisessa Maliin. Kasvillisuus on heinä- ja metsäsavannia ja jokivarsien galleriametsiä. Vuonna 2012 perustettu alue käsittää Minignanin ja Kaniasson departementit. Kuntia ovat Goulia, Kaniasso, Minignan ja Tienko. Aliprefektuureja on seitsemän ja kyliä 88. Seudun pääelinkeino on maanviljely, joka tuottaa riisiä, maissia, maniokkia, jamssia, cashewpähkinöitä, maapähkinää ja puuvillaa. ==Lähteet== Luokka:Norsunluurannikon alueet
George Raynor

George Sidney Raynor (13. tammikuuta 1907 Hoyland – 11. marraskuuta 1985 Buxton) oli englantilainen jalkapalloilija ja jalkapallovalmentaja. Hän saavutti menestystä etenkin Ruotsin miesten maajoukkueen päävalmentajana. == Elämä ja ura == Suhteellisen vaatimattoman pelaajauran tehnyt Raynor aloitti valmentajanuransa toisen maailmansodan aikaisessa Irakissa. Hän ei etsimisestä huolimatta löytänyt valmennuspestiä kotimaastaan mutta sai vuonna 1946 ehdotuksen Ruotsin miesten maajoukkueen valmentamisesta. Ruotsi menestyi Raynorin alaisuudessa voittaen olympiakultaa Lontoossa 1948, olympiapronssia Helsingissä 1952, MM-hopeaa Ruotsissa 1958 ja MM-pronssia Brasiliassa 1950. Raynor on vuoteen 2020 mennessä ainoa englantilainen jalkapallon olympiavoittaja. Hän valmensi myös seurajoukkueita muun muassa Italiassa ja Ruotsissa.Olympediahttps://www.footballdatabase.eu/fr/joueur/details/133862 == Lähteet == * === Viitteet === == Aiheesta muualla == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1907 syntyneet Luokka:Vuonna 1985 kuolleet
Frederickin piirikunta (Maryland)

Frederickin piirikunta () on Yhdysvaltojen Marylandin osavaltiossa sijaitseva piirikunta. Sen väkiluku oli 259 547 vuonna 2019. Piirikunnan hallintokeskus on Frederickin kaupunki. Piirikunta on perustettu 10. kesäkuuta 1748. == Lähteet == == Aiheesta muualla == Luokka:Marylandin piirikunnat
Syvänniemen tsasouna

Syvänniemen tsasouna eli Ylienkeli Mikaelin rukoushuone on ortodoksinen rukoushuone Kuopion Karttulan pitäjän Syvänniemen kylässä, Pohjois-Savossa. Rukoushuone valmistui vuonna 1949. Rakennus toimii Suomen ortodoksisen kirkon Kuopion ja Karjalan hiippakunnan, Kuopion ortodoksisen seurakunnan Karttulan alueen pyhäkkönä. Temppelijuhlaa vietetään vuosittain 8. marraskuuta. == Lähteet == ==Aiheesta muualla== *Syvänniemen ortodoksinen tšasouna (ortodoksi.net) Luokka:Karttula Luokka:Pohjois-Savon kirkkorakennukset Luokka:Suomen ortodoksiset kirkkorakennukset Luokka:Kuopion ja Karjalan hiippakunta Luokka:Suomen puukirkot Luokka:Kuopion rakennukset ja rakennelmat
Kabadougoun alue

Kabadougoun alue () on Denguélén piirikuntaan kuuluva hallintoalue Norsunluurannikon luoteisosassa. Sen pinta-ala on 14 000 neliökilometriä. Alueen hallinnollinen keskus on Odienné. Asukkaita on 193 400 henkeä (vuonna 2014). Kabadougoun alue rajoittuu pohjoisessa Folonin, idässä Bagouén ja etelässä Worodougoun ja Bafingin alueisiin sekä lännessä Guineaan. Pinnanmuodostusta hallitsevat vuoret, joista korkein on 806 metriä korkea Mont Denguélé. Vesistöjä ovat Baoulé, Sassandra ja Bandama. Ilmasto on sudanilais- guinealainen. Hyötykaivannaisia ovat mangaani, timantit ja kulta. 2010-luvun alussa perustettu alue jakautuu Gbélébanin, Madinanin, Odiennén, Samatiguilan ja Séguélonin departementteihin. Kuntia ovat Bako, Dioulatièdougou, Madinani, Odienné, Samatiguila, Séguélon, Seydougou ja Tiémé. Aliprefektuureja on 15. Asukkaat ovat etupäässä mandinkoja. Paikallisia elinkeinoja ovat maanviljely, karjanhoito, kalastus, keräily, käsityöammatit, kaupankäynti ja kaivosteollisuus. Tärkeimmät viljelykasvit ovat riisi, jamssi, maissi, hirssi, durra, fonio, bataatti, maniokki, maapähkinä, vihannekset ja hedelmäpuut. Myytäväksi tuotetaan varsinkin puuvillaa ja cashewpähkinöitä. Kotieläimiä ovat naudat, lampaat, vuohet ja siipikarja. Zévassossa toimii kultakaivos. Seudun historiaan kuuluvat Kabadougoun kuningaskunta, Samori Tourén mandinkavaltakunta ja René Caillién tutkimusmatka. ==Lähteet== Luokka:Norsunluurannikon alueet
Tomisato

Tomisato () on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin pohjoisosassa Shimōsan ylängöllä, aivan Naritan kansainvälisen lentoaseman lähettyvillä. Tomisatossa on 49 984 asukasta (heinäkuussa 2020) ja sen pinta-ala on 53,88 neliökilometriä. Edo-kaudella 1600–1800-luvuilla Tomisaton aluetta käytettiin laidunmaana. Meiji-restauraation jälkeen 1800-luvun lopulla sinne perustettiin kyläasutusta ja Japanin ensimmäinen lammastila. Alue on kasvanut voimakkaasti sen jälkeen, kun Naritan lentoasema avattiin sen viereen vuonna 1978. Sinne on rakennettu teollisuutta ja asuinlähiöitä. Maaseutukaupunki Tomisatosta tehtiin vuonna 1985 ja kaupunkioikeudet sille myönnettiin vuonna 2002. Merkittäviä elinkeinoja ovat esimerkiksi vesimelonien ja maapähkinöiden viljely sekä maitokarjan kasvatus. == Kuvia == Tiedosto:Tomisato city hall.JPG|Tomisaton kaupungintalo Tiedosto:Chiba prefectural road route 106 (Yokaichiba-Sakura line) in Nanae,Tomisato city.JPG|Prefektuurintie 106 Nanaessa == Lähteet == == Aiheesta muualla == * Kaupungin internetsivut Luokka:Chiban prefektuurin kaupungit
Bagouén alue

Bagouén alue () on Savanesin piirikuntaan kuuluva hallintoalue Norsunluurannikon pohjoisosassa. Sen pinta-ala on 10 668 neliökilometriä. Alueen hallinnollinen keskus on Boundiali. Asukkaita on 375 700 henkeä (vuonna 2014). Bagouén alue rajoittuu idässä Poron, etelässä Bérén ja Worodougoun ja lännessä Kabadougoun ja Folonin alueisiin sekä pohjoisessa Maliin. Alue käsittää Boundialin, Kouton ja Tengrelan departementit. Kuntia ovat Boundiali, Gbon, Kanakono, Kasséré, Kolia, Kouto ja Tengrela. Aliprefektuureja on 14. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Myytäväksi tuotetaan puuvillaa, mangoja ja cashewpähkinöitä. ==Lähteet== Luokka:Norsunluurannikon alueet
Luikonlahden tsasouna

Luikonlahden tsasouna eli Pyhittäjä Aleksanteri Syväriläisen tsasouna on ortodoksinen rukoushuone Kaavin Luikonlahden kylässä Pohjois-Savossa. Hirsisen rukoushuoneen vihki käyttöön arkkipiispa Paavali 30. elokuuta 1981. Rakennus toimii Suomen ortodoksisen kirkon Kuopion ja Karjalan hiippakunnan, Kuopion ortodoksisen seurakunnan Kaavin alueen pyhäkkönä. Praasniekkaa vietetään vuosittain 30. elokuuta. == Lähteet == ==Aiheesta muualla== *Luikonlahden ortodoksinen tšasouna (ortodoksi.net) Luokka:Kaavin rakennukset ja rakennelmat Luokka:Pohjois-Savon kirkkorakennukset Luokka:Suomen ortodoksiset kirkkorakennukset Luokka:Kuopion ja Karjalan hiippakunta Luokka:Suomen puukirkot
Risto Saalasti

Risto Vilppu Saalasti (10. syyskuuta 1937 Nivala – 18. huhtikuuta 2024 Kokkola) oli suomalainen kuvanveistäjä. Saalasti opiskeli Kotkan saha- ja puuteollisuusopistossa teknikoksi. Hän oli päätoiminen taiteilija 1970-luvun alusta asti. Risto Saalastin äiti oli opetusneuvos Kerttu Saalasti, eno kuvanveistäjä Kalervo Kallio ja isoisä presidentti Kyösti Kallio. Saalastin isä oli maanviljelysteknikko Teuvo Saalasti, joka kuoli sodassa saamaansa keuhkosairauteen vuonna 1947. Teuvo Saalastin isä oli agrologi Filip Saalasti. Risto Saalasti vietti lapsuutensa Nivalassa Keskitalon tilalla. == Julkisia teoksia == * Kyösti Kallio (muistomerkin reliefi), Ylivieska, 1971 * Tervansoutajan patsas, Kuhmo, 1973 * Elämän pursi, Kokkola, 1975 * Laukunkantajan patsas, Kuhmo, 1979 * Linnut (suihkukaivoveistos), Kokkola, 1979 * Rumpalipoika, Kokkola, 1980 * Kauno Kleemolan patsas, Kokkola, 1981 * Kylväjä – nivalalaisen työn muistomerkki, Nivala, 1986 * Kolmen sodan muistomerkki, Nivala, 1987 * Roomari, Utajärvi, 1988 * Uittomiespatsas, Evijärvi, 1992 * Matti Lepistön muistoreliefi, Toholampi, 2001 * Lakeuden seppä, Ylihärmä, 2007 * Vastatuuleen, Oulu, 2008 === Valokuvia julkisista teoksista === Tiedosto:Kyösti Kallio by Risto Saalasti 1971 Ylivieska.JPG|Kyösti Kallio, Ylivieska, 1971. Tiedosto:Tervansoutaja by Risto Saalasti 1973.jpg|Tervansoutajan patsas, Kuhmo, 1973. Tiedosto:Elämän pursi by Risto Saalasti 1975 Kokkola.JPG|Elämän pursi, 1975, Kokkola. Tiedosto:Laukunkantajan patsas by Risto Saalasti 1979 Kuhmo.jpg|Laukunkantajan patsas, Kuhmo, 1979. Tiedosto:Linnut by Risto Saalasti 1979 Kokkola.JPG|Linnut, Kokkola, 1979. Tiedosto:Lohtaja Suomensota.JPG|Rumpalipoika, Kokkola, 1980. Tiedosto:Kauno Kleemola by Risto Saalasti 1981 Kokkola.JPG|Kauno Kleemolan patsas, Kokkola (Kälviä), 1981. Tiedosto:Kylväjä-patsas 2017.jpeg|Kylväjä, Nivala, 1986. Tiedosto:Roomari by Risto Saalasti 1.JPG|Roomari, Utajärvi, 1988. Tiedosto:Ivar Wilskmanin muistomerkki Toysa.jpg|Ivar Wilskmanin patsas, Alavus (Töysä), 1990 Tiedosto:Matti Lepistön muistoreliefi by Risto Saalasti 2001 Toholampi.JPG|Matti Lepistön muistoreliefi, 2001, Toholampi. Tiedosto:Risto Saalasti Lakeuden seppa.jpg|Lakeuden seppä, Kauhava (Ylihärmä), 2007. Tiedosto:Vastatuuleen by Risto Saalasti 2008.JPG|Vastatuuleen, Oulu, 2008. == Lähteet == Luokka:Suomalaiset kuvanveistäjät Luokka:Vuonna 1937 syntyneet Luokka:Vuonna 2024 kuolleet
Armando Alemán

Armando Alemán Subirán (11. syyskuuta 1904 Córdoba – 21. tammikuuta 1995 Barcelona) oli espanjalainen miekkailija. Hän edusti Espanjaa floretissa Amsterdamin kesäolympialaisissa 1928. == Lähteet == Luokka:Espanjalaiset miekkailijat Luokka:Vuonna 1904 syntyneet Luokka:Vuonna 1995 kuolleet
Proszowicen piirikunta

Proszowice on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 43 222\. Kunnat Proszowicen piirikunnassa ovat Koniusza, Koszyce, Nowe Brzesko, Pałecznica, Proszowice ja Radziemice. Vuoden 2019 lopussa piirikunnan asukkaista 50,7 prosenttia oli naispuolisia ja 49,3 miespuolisia. Alle 18-vuotiaat muodostivat 17,5 prosenttia piirikunnan väestöstä, työikäiset 61 prosenttia ja eläkeläiset 21,5 prosenttia väestön keski-iän ollessa 41,7 vuotta. Vuonna 2019 piirikunnassa syntyi 397 lasta. Proszowicen piirikunnan väkiluvun ennustetaan pienenevän 39 262 asukkaaseen vuoteen 2050 mennessä. == Lähteet == Luokka:Vähä-Puolan piirikunnat
Poron alue

Poron alue () on Savanesin piirikuntaan kuuluva hallintoalue Norsunluurannikon pohjoisosassa. Sen pinta-ala on 13 400 neliökilometriä. Alueen hallinnollinen keskus on Korhogo. Asukkaita on 763 900 henkeä (vuonna 2014). Poron alue rajoittuu idässä Tchologon ja Hambolin, etelässä Bérén ja lännessä Bagouén alueisiin sekä pohjoisessa Maliin. Kasvillisuus on metsäsavannia. Ilmasto on sudanilaistyyppinen. Alue käsittää Dikodougoun, Korhogon, M’Benguén ja Sinématialin departementit. Kuntia ovat Dikodougou, Guiembé, Karakoro, Komborodougou, Korhogo, M’Bengué, Napiéolédougou, Niofoin, Sinématiali, Sirasso ja Tioroniaradougou. Seudun pääelinkeino on maanviljely. Tärkeimmät viljelykasvit ovat maissi, jamssi, riisi ja tupakka. Myytäväksi tuotetaan puuvillaa, cashewpähkinöitä ja mangoja. Lisäksi harjoitetaan kaupankäyntiä. Tongonissa on suuri kultakaivos. ==Lähteet== Luokka:Norsunluurannikon alueet
Valgjärv (Kasaritsa)

Valgjärv (myös Võru Valgjärv, Jaani järv) on Virossa Võrumaalla Võrun kunnan Kosen kauppalassa sijaitseva järvi. == Maantietoa == Järvi on 415 metriä pitkä, 100 metriä leveä, ja sen pinta-ala on 3,6 hehtaaria. Se sijaitsee Kosen kauppalassa puoli kilometriä Võrusta kaakkoon ja kauppalan asuinalueita sijaitsee järven pohjois-, itä- ja eteläpuolella. Järven lounaispuolella on sen sijaan peltomaata. Järviallas on muodostunut jyrkkärinteiseen laaksoon, joka aukeaa kaakossa Koreli ojan laaksoon päin. Järven syvyys on 9,3 metriä, mutta sen keskisyvyys on 3,6 metriä. Syvin kohta sijaitsee keskikohdasta hieman kaakkoon päin. Laakson koillispuoli on alavaa maata, jossa asuinalue ulottuu rantaan asti. Järven rantaviivan pituus on 940 metriä. == Luontoarvoja == Jos verrataan Valgjärv viereiseen Verijärveen, on Valgjärven vesi selvästi kirkkaampaa. Järvessä elää ainakin hauki, särki, sorva, ahven, lahna, suutari ja made. == Vesistösuhteita == Valgjärv kuuluu Võhandu jõen valuma-alueeseen, jossa sen lasku-uoma Koreli oja on Vanajõen sivuhaara. Järveen ei ole karttojen mukaan merkkitty tulevia ojia, joten järven valuma-alue on pieni. Sen vesi on peräisin sadannasta sekä rinteiden ja järvenpohjan lähteistä. Sen laskuoja alkaa järven kaakkoispäästä ja seuraa laakson pohjaa Koreli ojaan asti. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Võrun kunta Luokka:Võrumaan järvet Luokka:Koreli ojan valuma-alue
Urayasu

Urayasu () on Japanin kaupunki Honshūn saarella Kantōn alueella Chiban prefektuurissa. Se sijaitsee prefektuurin luoteisosassa Tokionlahden pohjukassa. Kaupunki on rakentunut Edojoen suulle, suureksi osaksi täyttömaalle. Lännessä kaupunki rajautuu Tokion metropolin Edogawan erillisalueeseen. Urayasussa on 171 347 asukasta (heinäkuussa 2020) ja sen pinta-ala on 17,30 neliökilometriä. Urayasu kehittyi historiallisesti jokisatamana, jonka ympäristöstä kerättiin nori-merilevää ja asari-simpukoita (Ruditapes philippinarum). Toisen maailmansodan jälkeen Tokionlahden rannikkoa alettiin kuitenkin kehittää osana laajaa Keiyōn teollisuusvyöhykettä, ja sen luonne muuttui täysin. Urayasun väkiluku alkoi kasvaa voimakkaasti sen jälkeen, kun sinne valmistui metroyhteys Tokiosta vuonna 1969. Kaupunkioikeudet Urayasu sai vuonna 1981. Kaupunkiin on sijoittunut esimerkiksi metalliteollisuuden logistiikkaa. Urayasun merkittävin nähtävyys on kaupungin rannikolle vuonna 1983 avattu huvipuisto Tokion Disneyland. Sittemmin vuonna 2001 sen viereen on valmistunut myös Tokion DisneySea. Kaupungin läpi kulkevan Sakaijoen varrella on säilynyt muistumia vanhan kalastuskylän asutuksesta. Urayasua palvelevat JR Higashi-Nihonin Keiyō-linja ja Tōkyō metron Tōzai-linja. == Kuvia == Tiedosto:AEON Shinurayasu.jpg|AEON- kauppakeskus. Tiedosto:SeiryuJinja20130211.jpg|Seiryū-jinja. Tiedosto:Cinderella Castle 2015.JPG|Tuhkimon linna Tokion Disneylandissa. Tiedosto:浦安三社祭 (2619740857).jpg|Festivaali Urayasussa. Tiedosto:Urayasu- station-station-building2018.jpg|Urayasun metroasema. Tiedosto:Old part of urayasu city chiba.JPG|Kanava Urayasun vanhassa osassa. == Lähteet == == Aiheesta muualla == * Kaupungin internetsivut Luokka:Chiban prefektuurin kaupungit
Tatjana Štšelkanova

Tatjana Sergejevna Štšelkanova (, 18. huhtikuuta 1937 Jejsk – 24. marraskuuta 2011 Pietari) oli Neuvostoliittoa edustanut yleisurheilija, joka menestyi parhaiten pituushypyssä, mutta menestyi myös naisten silloisessa moniottelussa eli viisiottelussa. Hänen suurimmat saavutuksensa urheilijana osuvat 1960-luvun alkupuolelle. Tatjana Štšelkanova siirtyi urheilu-uralle vasta 18-vuotiaana. Siihen asti hän oli suuntautunut enemmän teatteriharrastukseen. Hän saavutti seitsemän maansa mestaruutta pituushypyssä ja viisiottelussa. Niistä kuusi tuli vuosien 1961–1966 Neuvostoliiton mestaruuskisojen pituushypyssä ja vuoden 1963 viisiottelumestaruus. Vuosina 1961–1963 hän oli voittamassa maansa pikaviestimestaruutta Leningradin Burevestinikin riveissä. Hän nousi maailman kärkinimeksi tehdessään kesällä 1961 uuden pituushypyn ME:n 648 parantamalla Itä-Saksan Hildrun Clausin ennätystä seitsemällä sentillä. ME:tä Štšelkanova paransi seuraavana kesänä tulokseen 653 ennen Euroopan mestaruuskisoja, joissa hän otti kullan. Hän paransi ME:tään vielä samana syksynä lukemiin 662. Ennen vuoden 1964 Tokion olympialaisia Štšelkanova oli pituushypyn suosikki, sillä hän oli parantanut ME:tään heinäkuussa 1964 Moskovassa tulokseen 670. Olympialaiset olivat hänelle kuitenkin pettymys, sillä hän joutui tyytymään pronssimitaliin Ison-Britannian Mary Randin voittaessa uudella ME:llä 676. Puolan Irena Kirszenstein otti hopean. Vuoden 1966 EM-halleissa Dortmundissa Štšelkanova hyppäsi 673 voittaessaan halli- EM:n. Tällöin olympiavoittaja Rand jäi hänestä 20 cm. Suomessa Štšelkanova kilpaili heinäkuun lopulla 1962 voittaessaan pituushypyn Nuorisofestivaalien kisoissa Helsingissä. == Maailmanennätykset == * 6,48 m, 16. heinäkuuta 1961, Moskovassa * 6,53 m, 10. kesäkuuta 1962, Leipzigissa * 6,62 m, 6. lokakuuta 1962, Brysselissä * 6,70 m, 4. heinäkuuta 1964, Moskovassa == Uran jälkeinen aika == Urheilu-uransa jälkeen Štšelkanova työskenteli Leningradin kaupungin sähköteknisen instituutin (nyk. Pietarin yliopiston tietoliikenneosasto) palveluksessa opettajana. == Lähteet == Luokka:Neuvostoliittolaiset pituushyppääjät Luokka:Neuvostoliittolaiset pika-aitajuoksijat Luokka:Neuvostoliittolaiset yleisurheilun moniottelijat Luokka:Neuvostoliittolaiset pikajuoksijat Luokka:Vuonna 1937 syntyneet Luokka:Vuonna 2011 kuolleet
Lauluja rakkaudesta

Lauluja rakkaudesta tarkoittaa seuraavia asioita: * Lauluja rakkaudesta, Warnerin kokoelma-albumisarja ** Lauluja rakkaudesta, Kaija Koon albumi vuodelta 2007 ** Lauluja rakkaudesta, Pepe Willbergin albumi vuodelta 2006 * Lauluja rakkaudesta – vuosikymmenten suosikit, Einö Grörin albumi vuodelta 2011 * Lauluja rakkaudesta, Anu Kuivalaisen ohjaama elokuva vuodelta 2020.
Tchologon alue

Tchologon alue () on Savanesin piirikuntaan kuuluva hallintoalue Norsunluurannikon pohjoisosassa. Sen pinta-ala on 17 728 neliökilometriä. Alueen hallinnollinen keskus on Ferkessédougou. Asukkaita on 468 000 henkeä (vuonna 2014). Tchologon alue rajoittuu idässä Bounkanin, etelässä Hambolin ja lännessä Poron alueisiin sekä pohjoisessa Burkina Fasoon ja Maliin. Alue käsittää Ferkessédougoun, Kongin ja Ouangolodougoun departementit. Kuntia ovat Diawala, Ferkessédougou, Kong, Koumbala, Nielle ja Ouangolodougou. Asukkaat ovat etupäässä senufoihin kuuluvia niarafoloja sekä mandinkoja. Yleisin kieli on niarafolo. Seudun pääelinkeinot ovat maanviljelly ja karjanhoito. Lisäksi harjoitetaan käsityöammatteja ja kaupankäyntiä. Tärkeimmät viljelykasvit ovat maissi, maapähkinä, riisi ja jamssi. Myytäväksi tuotetaan puuvillaa, cashewpähkinöitä, sokeriruokoa, tupakkaa, soijaa ja vihanneksia. Kotieläimiä ovat naudat, lampaat, vuohet, siat ja siipikarja. Polttopuut ja puuhiili ovat tärkeä tulonlähde. Teollisuutta edustavat puuvillankäsittelylaitos ja sokeritehdas. Kultaa kaivetaan perinteisin menetelmin. ==Lähteet== Luokka:Norsunluurannikon alueet
Rudolf Vrba

Rudolf Vrba (Walter Rosenberg, 11. syyskuuta 1924 – 26. maaliskuuta 2006) oli slovakialainen kemisti, joka karkasi Auschwitzin keskitysleiristä ja varoitti Unkarin juutalaisia heitä uhkaavasta tuhosta. Vrba syntyi Topoľčanyssä, silloisessa Tšekkoslovakiassa, ja hänen alkuperäinen nimensä oli Walter Rosenberg. Vuonna 1942 hänet määrättiin karkotettavaksi Puolaan. Rosenberg yritti paeta Englantiin, jäi kiinni Unkarin rajalla, ja hänet kuljetettiin kahden kokoamisleirin kautta Auschwitziin. Hän joutui leirillä töihin siivoamaan ruumisvaunuja ja lajittelemaan surmattujen omaisuutta. Rosenberg karkasi leiriltä Alfréd Wetzler -nimisen toverinsa kanssa ja käveli Slovakian rajalle. Siellä heitä kuulusteltiin erikseen tarinan uskottavuuden varmistamiseksi. Haastatteluista syntyi 40-sivuinen raportti. Unkarin juutalaisyhteisö ei jakanut sitä omille jäsenilleen, mistä Vrba oli katkera loppuikänsä. Raportti päätyi kuitenkin Sveitsiin ja sieltä brittiläiseen ja amerikkalaiseen lehdistöön. Rosenberg sai Slovakiassa uudet henkilöpaperit nimellä Rudolf Vrba. Hän opiskeli kemistiksi, asui Israelissa, Britanniassa ja Kanadassa. Vrban ja Wetzlerin raportti oli tärkeä todiste Nürnbergin oikeudenkäynneissä. == Lähteet == == Aiheesta muualla == * Vrban ja Wetzlerin raportti Luokka:Holokaustista selviytyneet Luokka:Slovakialaiset henkilöt Luokka:Kemistit Luokka:Vuonna 1924 syntyneet Luokka:Vuonna 2006 kuolleet
Mustjärv (Võrumõisa)

Mustjärv (myös Võru Mustjärv ja Poti järv) on Virossa Võrumaalla Võrun kunnassa sijaitseva järvi. == Maantietoa == Järvi on 320 metriä pitkä, 80 metriä leveä, ja sen pinta-ala on 1,7 hehtaaria. Se sijaitsee pitkittäisessä painaumassa, joka toimii rajana Võrun kaupunkialueen ja sen pohjoispuolella sijaitsevan laajan peltoaukean välillä. Järvi on 11,7 metriä syvä, mutta sen keskisyvyys on 5,5 metriä. Kummallakin puolella järveä sijaitsee laakson reunoilla asuinalueet, joiden viereen on rakennettu teollisuusalue. Järven lähirannat ovat niitymäistä kosteikkoa, jossa kasvaa harvakseltaan puita ja pensaita. Rantaviivan pituus on 700 metriä. Järvelle ei tule tietä. == Luontoarvoja == Vesi vaihtuu järvessä hyvin hitaasti. Vedenväri on ruskehtavan punainen ja sen näkösyvyys on pieni. Järvessä elää ainakin hauki, särki, ahven, lahna, suutari ja ruutana. == Vesistösuhteita == Mustjärv kuuluu Võhandu jõen valuma-alueeseen, jossa sen lasku-uoma Poti oja on Koreli ojan sivu-uoma ja Koreli oja on vuorostaan Vanajõen sivuhaara. Järvi on Poti ojan läpivirtausjärvi. Siihen ei tule muita ojia. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Võru Luokka:Võrumaan järvet Luokka:Koreli ojan valuma-alue
Wieliczkan piirikunta

Wieliczka on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 129 136\. Kunnat Wieliczkan piirikunnassa ovat Biskupice, Gdów, Kłaj, Niepołomice ja Wieliczka. Vuoden 2019 lopussa piirikunnan asukkaista 51,2 prosenttia oli naispuolisia ja 48,8 miespuolisia. Alle 18-vuotiaat muodostivat 21,2 prosenttia piirikunnan väestöstä, työikäiset 61,2 prosenttia ja eläkeläiset 17,6 prosenttia väestön keski-iän ollessa 39,2 vuotta. Vuonna 2019 piirikunnassa syntyi 1 401 lasta. Wieliczkan piirikunnan väkiluku on kasvanut suoraviivaisesti koko 2000-luvun ajan ja sen ennustetaan kasvavan 159 684 asukkaaseen vuoteen 2050 mennessä. == Lähteet == Luokka:Vähä- Puolan piirikunnat